Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 22/03)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 75

1. Medlemsstatens ansvarlige myndighed Navn: Subdirección General de Denominaciones de Calidad y Relaciones Interprofesionales y Contractuales

Dirección General de Alimentación

Subsecretaría de Agricultura

Ministerio de Agricultura, Pesca y Alimentación.

Adresse: Paseo Infanta Isabel, 1, E-28071 Madrid

Tlf. (34-91) 347 53 97

Fax (34-91) 347 54 10

2. Ansøgende sammenslutning 2.1. Navn: a) Agrofruit Export, SA

b) Cooperativa Exportadora d'Agris d'Alcanar

c) Cooperativa de Bítem

d) El Progrés, SCCL

2.2. Adresse: a) Polígon Industrial Baix Ebre, Carré A, E-43500 Tortosa

b) Carretera Nova 77-87, E-43530 Alcanar

c) Colònia Gàsol, 132, E-43510 Bítem

d) Av. Lluís Companys s/n, E-43512 Benifallet

2.3. Sammensætning: Producent/forarbejdningsvirksomhed (x) Andet ( )

3. Produktets art: Kategori 1.6. - frugt, grøntsager og korn

4. Varespecifikation:

(sammenfatning af betingelserne i artikel 4, stk. 2)

4.1. Navn: "Clementinas de las Tierras del Ebro" eller "Clementines de les Terres de l'Ebre".

4.2. Beskrivelse: Frugter af arten Citrus reticulata af følgende sorter: Clementina fina, Clementina Hernandina og Clemenules (Clementina de Nules).

De gennemsnitlige generelle parametre for disse frugter i den periode, der anses for optimal for deres indhøstning, er følgende((Kilde: Estació Experimental de l'Ebre (EEE), Institut de Recerca i Tecnología Alimentària (IRTA).))

>TABELPOSITION>

De sorter, som dyrkes i det område, der er omfattet af denne geografiske betegnelse, har egenskaber, der adskiller sig fra andre klementiner:

- frugternes modningsperiode er meget langvarig

- de har en meget høj smagskvalitet, og

- deres ydre appelsinfarve er stærkt markeret og intens.

De kriterier, der anvendes for at udvælge de produkter, der svarer til disse egenskaber, er følgende:

- saftindhold (vægtprocent) > 40 %

- modenhedsindeks: forholdet opløseligt tørstof (E)/syreindhold(A) > 10

- farve. Farven aflæses i frugtens midterzone, og a/b's minimumsværdier for de tre beskyttede sorter er:

>TABELPOSITION>

4.3. Geografisk område: Det geografiske område omfatter arealer i Baix Ebre og Montsía i provinsen Tarragona, som tilsynsrådet finder velegnede til produktion af klementiner efter de kriterier, der er fastsat i kvalitetsmanualen.

Der er tale om følgende kommuner i dette grafiske område:

>TABELPOSITION>

4.4. Bevis for oprindelse: Klementinerne kommer fra plantager i produktionsområdet, som er registreret i tilsynsrådets register, og de sorteres, klargøres og pakkes i ekspeditionsvirksomheder i produktionsområdet. De pågældende virksomheder er ligeledes registreret hos tilsynsrådet.

Klementiner af handelsklasserne Ekstra og I, der godkendes ved kontrol (omfattende fysiske og kemiske analyser og evaluering af de organoleptiske egenskaber) i forbindelse med produktion, klargøring og pakning, kan sælges med den beskyttede geografiske betegnelse og den nummererede kontroletiket udstedt af tilsynsrådet.

Der er tale om følgende analyser:

>TABELPOSITION>

4.5. Fremstillingsmetode Beplantningstæthed:

- for gamle beplantninger: Citrus Aurantinum: 5 × 4 of 5 × 5 m

- for nye beplantninger (afhængigt af det anvendte træ):

- Citrange Carrizo: 6 × 4 eller 5,5 × 3,5 m

- Mandarino Cleopatra: 5 × 4 eller 5 × 3,5 m.

Beskæring: Formbeskæring eller vækstbeskæring i træernes første vækstår for at udvikle en stærk og dynamisk struktur og derefter beskæring til fremme af produktionen.

Høst: Der høstes, når modenhedsparametrene har nået de fastsatte minimumsværdier, og de enkelte sorter har et passende saftindhold (høsten må ikke finde sted i forbindelse med dug eller tåge). Der anvendes hertil en særlig tang, således at det undgås at trække i frugterne og herved beskadige skallen. Disse minimumsværdier er følgende:

>TABELPOSITION>

Klargøring og pakning: Efter høsten underkastes klementinerne følgende arbejdsgange i registrerede virksomheder: de vaskes, vokses, sorteres efter størrelse, pakkes, anbringes i kølerum, kvalitetskontrolleres og mærkes.

Alle arbejdsgange - lige fra produktion til mærkning - finder sted i produktionsområdet.

4.6. Tilknytning Historisk: Klementinerne er sammen med andre frugter en traditionelt dyrket frugt i Baix Ebre og Montsià og dyrkes ofte på små bedrifter. I midten af forrige århundrede blev der dyrket citrusfrugter på et ca. 160 ha stort område i Tarragona. Op igennem 1960'erne og frem til nu har der været en stor vækst i produktionen. Af de forskellige citrusfrugter, der dyrkes ved Ebro-floden, er det klementinerne, som har givet de bedste kvalitetsmæssige resultater, herunder især de tre nævnte sorter. Frugtavlerne har derfor i stigende grad satset på klementinproduktionen og afsat stadigt større arealer hertil og gradvist nedprioriteret produktionen af andre citrusfrugter.

Natur: I produktionsområdet finder man tre forskellige landskabstyper: bjergområder, et sletteområde fra kvartærperioden og nyere aflejringer. Der er to jordbundstyper i området: en, der egner sig fortrinligt til dyrkning uden kunstvanding og en, der er velegnet til kunstvanding. Indholdet af fosfor og potaske er middelhøjt, hvilket garanterer, at frugterne får en passende skaltykkelse.

Klima: Varmt havklima med en lang periode uden frost. Vintrene er tempererede, og der er stor forskel på dag- og nattemperaturer. Dette bevirker, at skallen udvikler sig langsomt og opnår en stærk farve. Hertil kommer, at modningen er langsommere end i andre produktionsområder, og at man derfor kan sælge disse klementiner senere uden forringelse af handelskvaliteten.

Produktion: Der blev i 1997 produceret citrusfrugter på et areal på i alt 6095 ha i Baix Ebre og Montsià. Heraf tegnede produktionen af klementiner sig alene for 3260 ha, og udbyttet var det pågældende år på 48300 t. Halvfems procent af de klementiner, der dyrkes i Baix Ebre og Montsià udgøres af de sorter, der er omfattet af den beskyttede geografiske betegnelse.

4.7. Kontrolinstans Navn: CEINAL

Adresse: Longitudinal 9, bloc 21

Mercabarna

E-08040 Barcelona

Tlf. (34-93) 263 24 54

Fax (34-93) 335 07 48

Kontrolinstansen er i overensstemmelse med standarden EN 45011.

4.8. Mærkning: De etiketter, der anvendes til mærkning, godkendes af kontrolinstansen. På etiketter og kontroletiketter angives obligatorisk og tydeligt "Indicación Geográfica Protegida" og "Clementinas de las Tierras del Ebro" eller "Clementines de les Terres del Ebre". Kontroletiketterne er nummererede og udstedes af kontrolinstansen.

4.9. Krav i nationale bestemmelser - Ley 25/1970, de 2 de diciembre, Estatuto de la Viña, del Vino y de los Alcoholes (lov om vindyrkning, vin og alkohol)

- Orden de 25 de enero de 1994 por la que se precisa la correspondencia entre la legislación española y el Reglamento (CEE) n° 2081/92

- Decreto 835/1972, de 23 de marzo, por el que se aprueba el reglamento de la Ley 25/1970 (gennemførelsesdekret til lov nr. 25/1970)

- Real Decreto 1643/99 de 22 de octubre, por el que regula el procedimiento para la tramitación de las solicitudes de inscripción en el Registro Comunitario de las Denominaciones de origen y de las Indicaciones geográficas protegidas.

EF-nr: G/ES/00173/2000.11.28

Dato for modtagelsen af den fuldstændige ansøgning: 19. juni 2002.